CELEX: 32019D0626(01)
Language: da
Date: 2018-12-19 00:00:00
Title: Den Administrative Kommission for Koordinering af Sociale Sikringsordninger — Afgørelse nr. F3 af 19. december 2018 om fortolkningen af artikel 68 i forordning (EF) nr. 883/2004 vedrørende metoden til beregning af det forskelsbetingede supplement (Tekst af relevans for EØS og for EF/Schweiz-aftalen.)

26.6.2019   
            
            
               DA
            
            
               Den Europæiske Unions Tidende
            
            
               C 215/2
            
         
      DEN ADMINISTRATIVE KOMMISSION FOR KOORDINERING AF SOCIALE SIKRINGSORDNINGER
      AFGØRELSE Nr. F3
      af 19. december 2018
      om fortolkningen af artikel 68 i forordning (EF) nr. 883/2004 vedrørende metoden til beregning af det forskelsbetingede supplement
      (Tekst af relevans for EØS og for EF/Schweiz-aftalen)
      (2019/C 215/02)
      DEN ADMINISTRATIVE KOMMISSION FOR KOORDINERING AF SOCIALE SIKRINGSORDNINGER HAR —
      under henvisning til artikel 72, litra a), i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger (1), i henhold til hvilken den administrative kommission har til opgave at behandle ethvert administrativt spørgsmål og fortolkningsspørgsmål, der opstår i forbindelse med bestemmelserne i forordning (EF) nr. 883/2004 og Europa-Parlamentets og Rådets forordning (EF) nr. 987/2009 af 16. september 2009 om proceduren for gennemførelsesforordning (EF) nr. 883/2004 om koordinering af de sociale sikringsordninger (2),
      under henvisning til artikel 68 i forordning (EF) nr. 883/2004,
      under henvisning til artikel 60 i forordning (EF) nr. 987/2009, og
      ud fra følgende betragtninger:
      
                  (1)
               
               
                  I artikel 68, stk. 2, i forordning (EF) nr. 883/2004 fastsættes det, at når der er tale om samtidig ret til familieydelser i henhold til lovgivningen i mere end én medlemsstat, udbetales der familieydelser i overensstemmelse med den lovgivning, der har prioritet i henhold til nævnte artikels stk. 1. Rettigheder til familieydelser, der skal udbetales i henhold til en eller flere andre modstridende lovgivninger, suspenderes op til det beløb, der er fastsat i førstnævnte medlemsstats lovgivning, og et forskelsbetinget supplement udredes om fornødent for den del, der overstiger dette beløb.
               
            
                  (2)
               
               
                  For at fremme en ensartet anvendelse af forordning (EF) nr. 883/2004 er den administrative kommission derfor enig i, at der bør fastlægges en ensartet procedure til gennemførelse af nævnte artikel med hensyn til sammenligningen mellem de beløb, der er fastsat i de pågældende to eller flere lovgivninger, og med hensyn til fastsættelsen af det forskelsbetingede supplement, som den pågældende institution måtte skulle betale.
                  Beslutningen i sagen er truffet på de i artikel 71, stk. 2, i forordning (EF) nr. 883/2004 fastsatte betingelser —
               
            BESTEMT FØLGENDE:
      
                  1.
               
               
                  Institutionen i den medlemsstat, hvis lovgivning ikke har prioritet i henhold til artikel 68, stk. 1, i forordning (EF) nr. 883/2004, foretager for hvert familiemedlem en sammenligning mellem størrelsen af familieydelser, der ydes i henhold til den lovgivning, der har prioritet, og størrelsen af de familieydelser, der ydes i henhold til den lovgivning, som den administrerer.
               
            
                  2.
               
               
                  Efter at have foretaget en sammenligning for hvert enkelt familiemedlem betaler den pågældende institution et forskelsbetinget supplement, der svarer til forskellen mellem de to beløb.
               
            
                  3.
               
               
                  Denne afgørelse offentliggøres i Den Europæiske Unions Tidende. Den træder i kraft på tyvendedagen efter offentliggørelsen.
               
            
         
            Bernhard SPIEGEL
            
               Formand for Den Administrative Kommission
            
         
      
      
         (1)  EUT L 166 af 30.4.2004, s. 1.
      
         (2)  EUT L 284 af 30.10.2009, s. 1.